Cuneiform Tablet Kt 88/k 192 (AKT 7a 126)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB PUZUR₄-a-šur DUMU EN.ZU-na-da KIŠIB a-šur-ni-šu DUMU sà-la-dim KIŠIB a-šur-DU₁₀ KIŠIB i-dí-a-bi₄-im DUMU a-mur-IŠTAR ša ḫu-bu-ul a-mur-IŠTAR i-dí-a-bu-um ki-ma a-mur-IŠTAR a-bi-šu ik-nu-uk 1.5 ma-na 2 GÍN KÙ.BABBAR ṣa-ru-pá-am i-ṣé-er a-mur-IŠTAR DUMU na-áb-sú-en₆ a-šur-SIPA i-šu iš-tù ḫa-muš-tim ša a-lá-ḫi-im ù e-na-ma-nim 2 GÍN.TA i-na ITU.KAM ṣí-ib-tám a-na 1 ma-na-im ú-ṣa-áb ITU.KAM ša ki-na-tim li-mu-um ša i-na qá-tí i-dí-a-šur DUMU ku-bi₄-dí il₅-qé-ú šu-ma i-na ṭup-pí-šu pá-ni-im ša a-mur-IŠTAR 2 GÍN.TA lá-pì-it 2 GÍN.TA-ma ú-ṣa-áb šu-ma 1.5 GÍN.TA lá-pì-it en-na-num ú a-mur-IŠTAR uk-ta-nu ṭup-pu-um pá-ni-um ša ḫu-bu-ul a-mur-IŠTAR É a-šur-ni-šu i-ba-ší ta-aḫ-sí-is-tum a-ni-tù-um me-eḫ-ra-at ṭup-pí-im ḫa-ar-mì-im ša ḫu-bu-ul a-mur-IŠTAR DUMU na-ab-sú-en₆